Barack Obama

Barack Hussein Obama II (* 4. august 1961, Honolulu, Havaj, USA) je americký politik a právnik, ktorý v rokoch 2009 až 2017 pôsobil ako 44. prezident Spojených štátov. Ako člen Demokratickej strany sa stal prvým afroamerickým prezidentom. Predtým v rokoch 2005 až 2008 pôsobil ako senátor Spojených štátov za štát Illinois  a v rokoch 1997 až 2004 ako senátor v štáte Illinois.

Narodil sa v Honolulu na Havaji čím sa stal prvým prezidentom, ktorý sa nenarodil na kontinentálnom území Spojených štátov. Po ukončení štúdia na Columbia University v roku 1983 pracoval ako terénny pracovník v Chicagu. V roku 1988 nastúpil na právnickú školu v Harvarde, kde sa stal prvým afroameričanom, ktorý bol šéfredaktorom školského časopisu Harvard Law Review. Po absolutóriu sa stal právnym zástupcom v oblasti občianskych práv a akademickým pracovníkom, ktorý v rokoch 1992 - 2004 vyučoval ústavné právo na právnickej fakulte University of Chicago.

 Detstvo 
Barack Obama sa narodil v Honolulu na Havaji Barackovi Husseinovi Obamovi st. z mesta Nyang’oma Kogelo z Kene a Ann Dunhamovej, belošskej Američanke z mesta Wichita v Kansase. Jeho rodičia sa stretli v roku 1960 počas štúdií na Havajskej univerzite v meste Manoa, kde bol jeho otec zahraničným študentom.Obama (1995), pp. 9–10. For book excerpts, see   Pár sa zosobášil 2. februára 1961,  rozišli sa keď mal Barack Obama dva roky a v roku 1964 sa rozviedli. Obamov otec sa vrátil do Kene a videl svojho syna ešte raz predtým než zomrel pri automobilovej nehode v roku 1982. See also:   V auguste 2006 navštívil Obama spolu so svojou manželkou a dvoma dcérami otcove rodisko, dedinu 
blízko Kisumu v západnej časti Kene. 

Po rozvode sa Ann Dunhamová znovu vydala za  Indonézana Lola Soetora a rodina sa  v roku 1967 presťahovala do Indonézie, kde mladý Obama do desiatich rokov navštevoval tamojšiu školu v Jakarte. Potom sa vrátil do Honolulu, kde žil so svojimi starými 
rodičmi z matkinej strany, Madelyn Dunhamovou (zomrela 2. novembra 2008 na rakovinu) a Stanleyom Dunhamom. Tam od roku 1971 až do roku 1979 navštevoval Punahou school. See also: Obama (1995), Chapters 3 and 4. Obamova matka sa v roku 1972 na niekoľko rokov vrátila na Havaj, späť do Indonézie sa vrátila v roku 1977. V Indonézii pracovala ako antropologička. Zostala tam väčšinu života, definitívne sa na Havaj vrátila v roku 1994. Zomrela v roku 1995 na rakovinu vaječníkov.  See also:  

 Prezident USA 
Vo voľbách prezidenta USA 2008, ktoré sa konali 4. novembra 2008 zvíťazil nad Johnom McCainnom. 16. novembra 2008, po víťazstve v prezidentských voľbách, rezignoval na kreslo senátora USA. 20. januára 2009 bol inaugurovaný za 44. prezidenta Spojených štátov. Slávnostného ceremoniálu sa zúčastnilo asi 2 milióny ľudí.

Barack Obama si do úradu viceprezidenta vybral Joea Bidena. Vo voľbách prezidenta USA 2012, ktoré sa konali 6. novembra 2012, Barack Obama zvíťazil nad Mittom Romneyom. Barack Obama získal 332 voliteľov a Mitt Romney získal 206 voliteľov. Barack Obama sa stal na ďalšie 4 roky prezidentom a Joe Biden viceprezidentom.

 Nobelova cena za mier 
Komisia nórskeho parlamentu udelila Obamovi 9. októbra 2009 Nobelovu cena za mier za „nezvyčajné úsilie v posilnení medzinárodnej diplomacie a kooperácie medzi ľuďmi“.

 Referencie 

 Pozri aj 
Bo, pes Baracka Obamu

 Iné projekty 

 Externé odkazy 
 Barack Obama na stránke Bieleho domu  
 Volebné centrum televíznej stanice CNN - kompletné výsledky primárok 

Kategória:Členovia Demokratickej strany USA
Kategória:Senátori USA
Kategória:Prezidenti USA
Kategória:Nositelia Nobelovej ceny za mier
Kategória:Nositelia Nobelovej ceny z USA
Kategória:Absolventi Harvard University
Kategória:Absolventi Kolumbijskej univerzity
Kategória:Vyučujúci na University of Chicago
Kategória:Politici afroamerického pôvodu
Kategória:Osobnosti USA afroamerického pôvodu
Kategória:Osobnosti USA kenského pôvodu
Kategória:Osobnosti roka časopisu Time
Kategória:Osobnosti z Honolulu
Kategória:Kandidáti Demokratickej strany na prezidenta USA
Kategória:Feministi